Document ID: 31999D0613

31999D0613
L 243/12
JURNALUL OFÍCIAL AL UNIUNII EUROPENE
DECIZIA COMISIEI
din 10 septembrie 1999
de modificare a deciziilor 92/260/CEE și 93/197/CEE ale Comisiei cu privire la condițiile de sănătate animală pentru admiterea temporară și importurile în Comunitate de cai înregistrați provenind din Emiratele Arabe Unite
[notificată cu numărul C(1999) 2795]
(Text cu relevanță SEE)
(1999/613/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee din țări terțe (1), astfel cum a fost modificată ultima dată prin Actul de Aderare al Austriei, Finlandei și Suediei, în special articolul 15 litera (a) și articolul 16,
(1)
Întrucât condițiile de sănătate și certificarea sanitar-veterinară pentru admiterea temporară și pentru importul în Comunitate al cailor înregistrați, între altele, provenind din Emiratele Arabe Unite, sunt prevăzute de Decizia 92/260/CEE a Comisiei (2), astfel cum a fost modificată ultima dată prin Decizia 1999/228/CE (3) și, respectiv, de Decizia 93/197/CEE a Comisiei (4), astfel cum a fost modificată ultima dată prin Decizia 1999/252/CE (5);
(2)
Întrucât, în urma unei a doua misiuni de inspecție veterinară a Comisiei în Emiratele Arabe Unite, situația sănătății animale rezultă a fi sub controlul serviciilor sanitar-veterinare și în special circulația ecvideelor și starea lor de sănătate sunt controlate suficient;
(3)
Întrucât pesta cabalină africană nu a fost niciodată semnalată în Emiratele Arabe Unite, iar vaccinarea împotriva acestei boli este interzisă de peste un an; întrucât, de asemenea, pe întreg teritoriul țării a fost realizată o serie de expertize serologice și au fost comunicate statelor membre și Comisiei rezultate satisfăcătoare;
(4)
Întrucât condițiile pentru importurile de ecvidee în țara în cauză sunt cel puțin la fel de stricte ca cele pentru importurile de ecvidee în Comunitate; întrucât, în consecință, această țară ar trebui să fie considerată cu un risc mic de introducere a pestei cabaline africane din afară;
(5)
Întrucât condițiile de sănătate animală și certificarea sanitar-veterinară trebuie adoptate în conformitate cu situația stării de sănătate animală din țara terță în cauză; întrucât prezentul caz se referă numai la importul temporar sau permanent al cailor înregistrați provenind din Emiratele Arabe Unite;
(6)
Întrucât Deciziile 92/260/CEE și 93/197/CEE ale Comisiei trebuie să fie modificate corespunzător;
(7)
Întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTUL REGULAMENT:
Articolul 1
Decizia 92/260/CEE a Comisiei se modifică după cum urmează:
1.
La capitolul III, litera (d), prima liniuță din certificatul E de sănătate animală din anexa II se înlocuiește după cum urmează:
„-
fie
-
în țara de expediere, într-un centru izolat (3)
fie
-
în Emiratele Arabe Unite (EA), în incinte desemnate, sub supraveghere veterinară oficială (3).”
2.
La capitolul III, litera (i), a patra liniuță din certificatul E de sănătate animală din anexa II se înlocuiește după cum urmează:
„-
un test pentru pesta cabalină africană, descrisă de anexa D la Directiva 90/426/CEE a Consiliului, fie
-
în două rânduri, efectuată pe probe de sânge prelevate la un interval de timp între 21 și 30 de zile la data de … (5) și la data de … (5), cea de-a doua probă trebuind să fie luată cu maximum 10 zile înainte de export (3), fie cu rezultate negative în cazul în care nu a fost vaccinat (3) (4), fie fără creșterea numărului de anticorpi în cazul în care a fost vaccinat (3) (4)
fie
-
o singură dată, efectuată pe o probă de sânge luată cu maximum 10 zile înainte de export la data de … (5) cu rezultat negativ, în cazul în care urmează să fie expediat din Emiratele Arabe Unite (EA) (3) (4).”
3.
La lista țărilor terțe de la capitolul III litera (d) ultima liniuță din certificatele A, B, C, D și E de sănătate animală din anexa II se adaugă „Emiratele Arabe Unite (EA)”, în ordinea codului ISO al țării.
Articolul 2
Capitolul III din certificatul E de sănătate animală din anexa II la Decizia 93/197/CEE se modifică după cum urmează:
1.
litera (d) se înlocuiește cu următorul text:
„(d)
pe durata celor trei luni premergătoare exportului (sau de la naștere, în cazul în care animalul are mai puțin de trei luni, sau de la intrare, în cazul în care a fost importat direct din Comunitatea Europeană în decursul celor trei luni anterioare) a fost ținut în exploatații aflate sub supraveghere veterinară în țara exportatoare și a fost ținut într-un centru de izolare aprobat, protejat împotriva insectelor vector, fie
-
pe durata celor 40 de zile anterioare expedierii (3)
fie
-
pe durata celor 30 de zile anterioare expedierii din Emiratele Arabe Unite (EA) (3);”
2.
litera (k) se înlocuiește cu următorul text:
„(k)
a fost supus unui test pentru pesta cabalină africană, descrisă de anexa D la Directiva 90/426/CEE a Consiliului, fie:
-
în două rânduri, efectuată pe probe de sânge prelevate la un interval de timp între 21 și 30 de zile la data de … (4) și la data de … (4), cea de-a doua probă trebuind să fi fost luată cu maximum 10 zile înainte de export (3), fie cu reacție negativă în cazul în care nu a fost vaccinat (3), sau fără creșterea numărului de anticorpi în cazul în care a fost vaccinat (3)
fie
-
o singură dată, efectuată pe probe de sânge prelevate cu maximum 10 zile înainte de export la data de … (4) cu reacție negativă în cazul în care urmează să fie expediat din Emiratele Arabe Unite (EA) (3);”.
Articolul 3
Prezenta decizie se adresează statelor membre.
Adoptată la Bruxelles, 10 septembrie 1999.

Labels: 0
3
18
6